**Petteri Lindbohm** (s. 23. syyskuuta 1993 Helsinki) on suomalainen jääkiekkopuolustaja. Hän pelaa SM-liigajoukkue Helsingin IFK:ssa. Hän on pelannut urallaan aiemmin myös yhteensä 49 NHL-ottelua St. Louis Bluesissa ja Florida Panthersissa. Isokokoista Lindbohmia on luonnehdittu pelityyliltään peruspuolustajaksi. Maajoukkueessa hän on voittanut MM- ja olympiakultaa.

Ura
---

### Seuraura

#### Juniorivuodet

Lindbohm on Helsingin IFK:n kasvatti. Hän pelasi maalivahtina Calle Branderin kiekkokoulussa. Hän vaihtoi omien sanojensa mukaan noin 12-13-vuotiaana pelipaikkansa puolustajaksi, ja siirtyi Kiekko-Vantaaseen kaudeksi 2008–2009. Kaudeksi 2010–2011 Lindbohm siirtyi Espoo Bluesiin. Hän edusti suurimman osan kaudestaan seuran A-nuoria, jotka voitti SM-hopeaa. Lindbohm vahvisti myös Bluesin B-nuoria, jossa hän voitti Suomenmestaruuden.

Kaudeksi 2011–2012 Lindbohm siirtyi kolmivuotisella SM-liigasopimuksella Jokereihin. Hän pelasi ensimmäisen sopimuskautensa kuitenkin lähes kokonaan seuran A-nuorissa, joiden sisäisen jäähypörssin Lindbohm voitti 98 minuutillaan. Hän sijoittui koko A-nuorten SM-liigan jäähypörssissä neljänneksi. Lindbohm voitti kauden päätteeksi A-nuorten SM-hopeaa. Hän ei debytoinut vielä SM-liigassa, mutta pelasi kuitenkin ensimmäiset miesten pelinsä pelattuaan viiden ottelun verran lainalla Mestis-joukkue Kiekko-Vantaan riveissä. Lindbohm edusti myös Jokereiden SM-liigajoukkuetta kahdessa European Trophy -ottelussa.

#### NHL-varaus ja ensimmäiset SM-liigakaudet Jokereissa

St. Louis Blues varasi Lindbohmin kuudennella kierroksella 176. pelaajana NHL:n varaustilaisuudessa 2012. Seura oli päässyt tarkkailemaan häntä varsin läheltä, sillä Bluesin kykyjenetsijänä toiminut Ville Sirén toimi samalla myös Jokereiden pelaajakoordinaattorina. Lindbohm lähti kauteen 2012–2013 varsin pienessä roolissa Jokereiden SM-liigajoukkueessa, mutta pääsi Ossi Väänäsen pelikiellon ja Antti-Jussi Niemen loukkaantumisen myötä tekemään liigadebyyttinsä kauden avauskierroksella 13. syyskuuta 2012 vieraissa kasvattajaseuraansa HIFK:ta vastaan. Hän sai ottelussa jääaikaa 13.11 minuuttia. Lindbohm keräsi ottelussa myös 14 jäähyminuuttia, sisältäen 2+10-minuutin rangaistuksen Markus Granlundin selkään kohdistuneesta taklauksesta. Hänen tulokaskautensa toi kaikkiaan 35 runkosarjaottelussa neljä syöttöpistettä, 61 jäähyminuuttia sekä teholukeman +3. Kevätkaudella Lindbohmin rooli kuitenkin pieneni mikä näkyi ajoittain epävarmoina otteina, eikä hän pelannut otteluakaan pudotuspeleissä. Joulukuussa 2012 Lindbohmin sopimusta jatkettiin vuodella kevääseen 2015 saakka.

Lokakuussa 2013 Jokerit lainasi Lindbohmin aluksi marraskuun maaottelutaukoon asti kestäneellä sopimuksella Porin Ässiin. Hän teki Ässissä liigauransa avausmaalin 8. lokakuuta 2013 Hämeenlinnan Pallokerhoa vastaan. Lindbohmin maali jäi Ässien 3–1-voittoon päättyneen ottelun ratkaisumaaliksi. Juuri ennen taukoa hänen lainasopimustaan jatkettiin 14. joulukuuta asti. Lindbohm palasi kuitenkin jo joulukuun alussa takaisin Jokereiden vahvuuteen. Hänellä tapahtui Jokereissa pitkin kautta 2013–2014 edelliskauteen nähden paljon virheitä ja Lindbohmin otteista paistoi jännityksen ja pelirohkeuden puute. Lindbohm pelasikin vahvemmin Ässien paidassa. Hän pelasi kauden aikana myös 13 ottelua lainalla Kiekko-Vantaassa.

#### Tulokassopimus St. Louis Bluesiin

Maaliskuussa 2014 Lindbohm teki kolmivuotisen NHL-tulokassopimuksen St. Louis Bluesin kanssa. Hänet kuitenkin lainattiin vielä SM-liigan nousijajoukkue Vaasan Sportiin kaudeksi 2014–2015. Lindbohm pelasi siellä harjoitusotteluita, joiden jälkeen hän osallistui Bluesin harjoitusleirille. Lindbohm lähetettiin farmijoukkue Chicago Wolvesiin, AHL:ään aivan runkosarjan kalkkiviivoilla. Hänellä olisi ollut myös mahdollisuus palata Sportiin, mutta hyvin menneen harjoitusleirin jälkeen Lindbohm päätti kuitenkin jäädä Bluesin organisaatioon.

Lindbohm pelasi kolme AHL-ottelua, kunnes Blues nosti hänet NHL-vahvuuteensa. Lindbohm teki NHL-debyyttinsä kauden 2014–2015 viidennellä kierroksella 19. lokakuuta 2014 vieraissa Anaheim Ducksia vastaan. Hän sai ottelussa jääaikaa 14.05 minuuttia ja Lindbohmille merkittiin teholukemaksi –1. Hän pelasi yhdeksän ottelua, jonka jälkeen hänet lähettiin Chicago Wolvesiin. Lindbohm nostettiin 18. helmikuuta 2015 Bluesiin ja teki uransa ensimmäisen NHL-maalin 20. helmikuuta 2015 Jaden Schwartzin ja Carl Gunnarssonin syötöstä 5–1 kotivoitossa Boston Bruinsista. Hänet valittiin ottelun kolmostähdeksi. Lindbohm pelasi NHL:ssä kauden aikana 23 runkosarjaottelua tehopistein 2+1=3. AHL:ssä hänen tulokaskautensa toi 53 runkosarjaottelussa tehot 6+12=18 ja viidessä playoff-ottelussa yhden syöttöpisteen. Lindbohm oli runkosarjassa Wolvesin eniten maaleja tehnyt puolustaja Brent Regnerin kanssa.

Syksyn 2015 harjoitusleirin päätteeksi Blues lähetti Lindbohmin Chicago Wolvesin AHL-joukkueeseen. Hänet kutsuttiin tällä kertaa Bluesin NHL-vahvuuteen ensimmäisen kerran joulukuussa. Lindbohm pelasi kauden 2015–2016 aikana NHL:ssä kymmenen runkosarjaottelua ilman tehopisteitä. Myös kauden 2016–2017 hän pelasi suurimmaksi osaksi farmissa. Lindbohmille kertyi kauden aikana NHL:ssä seitsemän runkosarjaottelua ilman tehopisteitä.

Kesällä 2017 Lindbohm kävi olkapääleikkauksessa, jonka myötä hänen sopimusneuvottelunsa pitkittyivät. Lindbohm sai Bluesin lisäksi tarjouksia myös Euroopasta, mm. Ruotsista, mutta päätyi lopulta syyskuussa 2017 tekemään Bluesin kanssa vuoden mittaisen, kaksisuuntaisen ja 650 000 dollarin arvoisen jatkosopimuksen. Seura asetti hänet harjoitusleirin päätteeksi siirtolistalle, mutta koska mikään toinen NHL-seura ei napannut Lindbohmia vuorokauden kuluessa, Blues lähetti hänet farmiin. Lindbohm nousi kaudella 2017–2018 Wolvesin varakapteeniksi. Hän pelasi 23 ottelua, kunnes Lindbohmin kausi päättyi jo joulukuussa leikkaushoitoa vaatineen olkapäävamman vuoksi.

#### Siirtyminen Sveitsiin

Kaudeksi 2018–2019 Lindbohm siirtyi vuoden mittaisella sopimuksella Sveitsin National Leaguen Lausanne HC:hen. Toukokuussa 2019 hän teki seuran kanssa vuoden mittaisen jatkosopimuksen. Kaudella 2019–2020 Lindbohm oli kahdeksalla osumallaan Lausannen eniten maaleja tehnyt puolustaja. Hän jakoi myös kolmella osumallaan Mestarien liigan puolustajien maalipörssin voiton viiden muun pelaajan kanssa.

Lindbohm siirtyi kaudeksi 2020–2021 jatkamaan National Leaguen pelejään vuoden mittaisella sopimuksella EHC Bielin riveihin. Lokakuussa 2020 hän sai koronavirustartunnan, jonka myötä Lindbohm joutui pariksi viikoksi karanteeniin. Altistumisten myötä myös Bielin neljä seuraavaa ottelua siirrettiin.

#### Sopimus Jokereihin

Kaudeksi 2021–2022 Lindbohm palasi kaksivuotisella KHL-sopimuksella Jokereihin. Hänet nimettiin joukkueen varakapteeniksi. Helmikuussa 2022 Jokerit purki Lindbohmin sopimuksen joukkueen kauden päätyttyä ennenaikaisesti Venäjän hyökättyä Ukrainaan.

#### Takaisin NHL:ään

Jokereiden jätettyä KHL-kauden kesken Lindbohm teki loppukauden 2021–2022 kattavan NHL-sopimuksen Florida Panthersin kanssa. Hän pelasi siellä yhdeksän runkosarjaottelua tehopistein 0+1=1. Pudotuspeleissä Lindbohm ei kuitenkaan saanut peliaikaa.

#### Siirtyminen Ruotsiin

Kaudeksi 2022–2023 Lindbohm siirtyi vuoden mittaisella sopimuksella Ruotsin SHL-liigan Frölunda HC:hen. Hän oli kuudella osumallaan joukkueen eniten maaleja tehnyt puolustaja. Lindbohm voitti myös Frölundan sisäisen tehotilaston lukemalla +7.

#### Paluu SM-liigaan ja siirtyminen HIFK:hon

Elokuussa 2023 Lindbohm siirtyi kolmivuotisella sopimuksella SM-liigajoukkue Helsingin IFK:hon. Hänen sopimuksensa sisältää option ulkomaille siirtymisestä kahdesta jälkimmäisestä kaudesta. Seuran urheilutoimenjohtaja Tobias Salmelaisen mukaan HIFK reagoi Lindbohmin hankinnalla Sami Lepistön yllättävään lopetusuutiseen aiemmin samalla viikolla. Joukkuetta valmentaa hänelle Lausannesta tuttu Ville Peltonen.

### Maajoukkueura

Lindbohm edusti Suomea Pekingin olympiakisoissa 2022, jolloin hän voitti kultaa. Lindbohm pelasi myös MM-kilpailuissa vuosina 2019 ja 2021, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2021 turnauksessa hänet valittiin Kanadaa vastaan pelatun finaaliottelun päätteeksi joukkueensa ottelun parhaaksi pelaajaksi. Lindbohm putosi viimeisten joukossa Suomen lopullisesta joukkueesta vuoden 2023 turnaukseen. Yhteensä hän on pelannut 58 A-maaottelua tehopistein 4+7=11. Lindbohm teki A-maajoukkuedebyyttinsä Karjala-turnauksessa 8. marraskuuta 2018 Helsingin Hartwall Arenassa Venäjää vastaan. Hänet merkittiin Suomen nelospuolustajapariin Mikko Lehtosen viereen. Ensimmäisen A-maajoukkuemaalinsa Lindbohm teki Carlson Hockey Gamesissa 2. toukokuuta 2019 turnauksen isäntäjoukkue Tšekkiä vastaan.

Lindbohm pelasi myös alle 20-vuotiaiden MM-kilpailuissa vuonna 2013, jolloin hän toimi Suomen kapteenina. Valmennus valitsi hänet joukkueensa turnauksen yhdeksi kolmesta parhaasta pelaajasta. Lindbohm valittiin myös Tšekkiä vastaan pelatun alkulohkon ottelun päätteeksi Suomen ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2011. Yhteensä Lindbohm on pelannut 20 nuorten ja 16 poikien maaottelua.

Muuta
-----

Lindbohmin ja bloggaaja Kira Kososen esikoistytär syntyi 20. helmikuuta 2021. Pariskunta meni naimisiin kesällä 2023.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Blues | A-SM | 41 | 1 | 8 | 9 | 56 | 13 | 0 | 3 | 3 | 12 | U18 | 6 | 0 | 0 | 0 | 0 |
| 2011–2012 | Jokerit | A-SM | 41 | 3 | 7 | 10 | 98 | 12 | 0 | 3 | 3 | 12 |
|  | Kiekko-Vantaa | Mestis | 5 | 0 | 3 | 3 | 8 | – | – | – | – | – |
| 2012–2013 | Jokerit | A-SM | 2 | 0 | 1 | 1 | 2 | – | – | – | – | – | JMM | 6 | 0 | 2 | 2 | 4 |
|  | Jokerit | SM-liiga | 35 | 0 | 4 | 4 | 61 | – | – | – | – | – |
|  | Kiekko-Vantaa | Mestis | 6 | 3 | 0 | 3 | 4 | – | – | – | – | – |
| 2013–2014 | Jokerit | A-SM | 3 | 0 | 0 | 0 | 4 | – | – | – | – | – |
|  | Jokerit | SM-liiga | 18 | 0 | 1 | 1 | 18 | – | – | – | – | – |
|  | Kiekko-Vantaa | Mestis | 13 | 1 | 1 | 2 | 12 | – | – | – | – | – |
|  | Ässät | SM-liiga | 19 | 1 | 4 | 5 | 8 | – | – | – | – | – |
| 2014–2015 | St. Louis Blues | NHL | 23 | 2 | 1 | 3 | 26 | – | – | – | – | – |
|  | Chicago Wolves | AHL | 53 | 6 | 12 | 18 | 62 | 5 | 0 | 1 | 1 | 10 |
| 2015–2016 | St. Louis Blues | NHL | 10 | 0 | 0 | 0 | 7 | – | – | – | – | – |
|  | Chicago Wolves | AHL | 43 | 3 | 8 | 11 | 50 | – | – | – | – | – |
| 2016–2017 | St. Louis Blues | NHL | 7 | 0 | 0 | 0 | 4 | – | – | – | – | – |
|  | Chicago Wolves | AHL | 52 | 8 | 8 | 16 | 54 | 9 | 1 | 3 | 4 | 2 |
| 2017–2018 | Chicago Wolves | AHL | 23 | 1 | 2 | 3 | 21 | – | – | – | – | – |
| 2018–2019 | Lausanne HC | NL | 41 | 4 | 11 | 15 | 24 | 12 | 0 | 3 | 3 | 8 | MM | 10 | 2 | 1 | 3 | 6 |
| 2019–2020 | Lausanne HC | NL | 50 | 8 | 15 | 23 | 52 | – | – | – | – | – |
| 2020–2021 | EHC Biel | NL | 44 | 4 | 10 | 14 | 49 | 2 | 0 | 0 | 0 | 0 | MM | 9 | 1 | 1 | 2 | 0 |
| 2021–2022 | Jokerit | KHL | 45 | 3 | 5 | 8 | 28 | – | – | – | – | – | OK | 6 | 0 | 2 | 2 | 2 |
|  | Florida Panthers | NHL | 9 | 0 | 1 | 1 | 5 | – | – | – | – | – |
| 2022–2023 | Frölunda HC | SHL | 52 | 6 | 8 | 14 | 28 | 13 | 0 | 2 | 2 | 14 |
| 2023–2024 | HIFK | SM-liiga | 43 | 8 | 6 | 14 | 28 | 7 | 0 | 1 | 1 | 12 |
| 3 kautta | yhteensä | NHL | 49 | 2 | 2 | 4 | 42 | – | – | – | – | – |
| 4 kautta | yhteensä | AHL | 171 | 18 | 30 | 48 | 187 | 14 | 1 | 4 | 5 | 12 |
| 3 kautta | yhteensä | NL | 135 | 16 | 36 | 52 | 125 | 14 | 0 | 3 | 3 | 8 |
| 3 kautta | yhteensä | SM-liiga | 115 | 9 | 15 | 24 | 115 | 7 | 0 | 1 | 1 | 12 |
| 1 kausi | yhteensä | SHL | 52 | 6 | 8 | 14 | 28 | 13 | 0 | 2 | 2 | 14 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Petteri Lindbohm**.
* Petteri Lindbohm The Internet Hockey Databasessa (englanniksi)
* Petteri Lindbohm Eurohockey-sivustolla (englanniksi)
* Petteri Lindbohm *Elite Prospects*. Everysport Media Group AB.  (englanniksi)
* Hockey's Future – Petteri Lindbohm (englanniksi)

### Viitteet

1. ↑  Nyrhinen, Matti: "Rautajätti, 007, Kaapeli" – Leijonat julkaisi pelaajien lempinimet, tunnistatko kuka on kuka? *MTVuutiset.fi*.  26.5.2019. BRATISLAVA:  Telia Company AB. Viitattu 2.6.2019.
2. 1 2 3 4 5 6 7 8 9 10 11  Petteri Lindbohm *Elite Prospects*. Everysport Media Group AB.  (englanniksi)
3. ↑  Laine, Sami; Saarinen, Joska: Ville Peltonen koulii Leijonien debytanttia modernin jääkiekon vaatimuksiin – Petteri Lindbohm hautasi NHL-haaveet hetkeksi ja tuli maajoukkuelegendan oppiin *yle.fi*.  11.11.2018. Yleisradio Oy. Viitattu 13.11.2018.
4. ↑  Nyrhinen, Matti: Leijonien MM-puolustaja pelasi vielä teininä maalivahtina, nousi muutamassa vuodessa nuorisomaajoukkueisiin – "Viime vuodelta aika hienoja toispolvitorjuntoja alivoimalla" *MTVuutiset.fi*.  10.5.2019. KOSICE:  Telia Company AB. Viitattu 14.11.2022.
5. ↑  Jokerit vahvisti rivejään Hahlilla ja Filppulalla *Jatkoaika.com*.  19.5.2011. Jatkoaika r.y. Viitattu 27.12.2011.
6. ↑  Elite Prospects - U20 SM-liiga Stats 2011-2012 *eliteprospects.com*. Everysport Media Group AB. Viitattu 30.7.2020. (englanniksi)
7. ↑  NHL:n varaustilaisuus 2012: Pokka Islandersiin *Jatkoaika.com*.  23.6.2012. Jatkoaika r.y. Viitattu 25.6.2012.
8. ↑  Huisman, Eetu: Helsingissä liiga käyntiin kavennetuin joukoin *Jatkoaika.com*.  12.9.2012. Jatkoaika r.y. Viitattu 15.9.2012.
9. ↑  Tilastot - Liiga *liiga.fi*.  13.9.2012. Jääkiekon SM-liiga Oy. Viitattu 15.9.2012.
10. ↑  Jokeri-pakki taklasi Granlundia selästä *is.fi*.  13.9.2012. Sanoma Media Finland Oy. Viitattu 15.9.2012.
11. ↑  Huisman, Eetu: Jokerien pelaaja-arvostelut 2012–13: Olivatko odotukset kohtuullisia? *Jatkoaika.com*.  11.4.2013. Jatkoaika r.y. Viitattu 2.5.2013.
12. ↑  Jokerit solmi jälleen tukun jatkosopimuksia *Jatkoaika.com*.  17.12.2012. Jatkoaika r.y. Viitattu 17.12.2012.
13. ↑  Jokerit-pakki lainasopimuksella Ässiin  3.10.2013. Jatkoaika.com. Viitattu 4.11.2013.
14. ↑  Färd, Jouko: Ässien kotivire kestää - "Isot kolme pistettä" *yle.fi*.  8.10.2013. Pori:  Yleisradio Oy. Viitattu 30.7.2020.
15. ↑  Lindbohmin lainasopimukselle jatkoa *Jatkoaika.com*.  1.11.2013. Jatkoaika r.y. Viitattu 4.11.2013.
16. ↑  Lund, Sakari: Jokeri-puolustaja palaa takaisin Ässistä *yle.fi*.  2.12.2013. Yleisradio Oy. Viitattu 9.5.2023.
17. ↑  Suvinen, Teemu: Jokereiden pelaaja-arvostelut 2013–2014 *Jatkoaika.com*.  30.3.2014. Jatkoaika r.y. Viitattu 5.4.2014.
18. ↑  Lindbohm Signs Entry-Level Deal *nhl.com/blues*.  21.3.2014. ST. LOUIS:  St. Louis Blues. Viitattu 5.4.2014. (englanniksi)
19. ↑  Korpisalolle ja Lindbohmille NHL-sopimukset *Jatkoaika.com*.  21.3.2014. Jatkoaika r.y. Viitattu 5.4.2014.
20. ↑  Sport julkisti Liigaan valmistautuvan nippunsa *Jatkoaika.com*.  11.4.2014. Jatkoaika r.y. Viitattu 5.4.2014.
21. ↑  Blues Trim 4 Players from Roster *nhl.com/blues*.  7.10.2014. ST. LOUIS:  St. Louis Blues. Viitattu 8.10.2014. (englanniksi)
22. ↑  St. Louis -pomo suitsutti Lindbohmin päätöstä *MTVuutiset.fi*.  8.10.2014. Telia Company AB. Viitattu 8.10.2014.
23. ↑  Blues kutsui Lindbohmin NHL:n puolelle *Jatkoaika.com*.  18.10.2014. Jatkoaika r.y.
24. ↑  St. Louis Blues - Anaheim Ducks - October 19th, 2014 *NHL.com*.  19.10.2014. National Hockey League. Viitattu 7.11.2014. (englanniksi)
25. ↑  Lindbohmille NHL-uran avausmaali, Wild nollasi Oilersin *Jatkoaika.com*.  21.2.2015. Jatkoaika r.y. Viitattu 24.2.2015.
26. ↑  Boston Bruins - St. Louis Blues - February 20th, 2015 *NHL.com*.  20.2.2015. National Hockey League. Viitattu 13.11.2018. (englanniksi)
27. ↑  Elite Prospects - Chicago Wolves *eliteprospects.com*. Everysport Media Group AB. Viitattu 9.5.2023. (englanniksi)
28. ↑  Seppälä, Tommi: Farmiin pudotettu suomalainen saa uuden mahdollisuuden: "Ei ole vielä kukaan tullut sanomaan, että teen liikaa tehoja" *yle.fi*.  8.12.2015. Yleisradio Oy. Viitattu 9.5.2023.
29. ↑  Svensson, Johan: Skellefteå var nära med finländare *expressen.se*.  31.8.2017. Expressen Lifestyle AB. Viitattu 9.5.2023. (ruotsiksi)
30. ↑  Pinkert, Chris: Blues agree to terms with Lindbohm  11.9.2017. ST. LOUIS:  St. Louis Blues. Viitattu 13.11.2018. (englanniksi)
31. ↑  Lehtisaari, Matti: Suomalaispakki Lindbohm teki jatkosopimuksen NHL:ään *yle.fi*.  12.9.2017. Yleisradio Oy. Viitattu 9.5.2023.
32. ↑  Parviainen, Vesa: NHL:n harjoituspeleissä loistanut Ville Husso joutui pettymään - Petteri Lindbohm siirtolistalle *iltalehti.fi*.  27.9.2017. Alma Media Suomi Oy. Viitattu 9.5.2023.
33. ↑  Jeremy Rutherford Twitterissä *twitter.com*.  28.9.2017. Jeremy Rutherford. Viitattu 9.5.2023. (englanniksi)
34. ↑  Petteri Lindbohmin kausi ohi *Jatkoaika.com*.  6.1.2018. Jatkoaika r.y. Viitattu 13.11.2018.
35. ↑  Hurmerinta, Eero: Lindbohmin Pohjois-Amerikan seikkailut ohi - siirtyy Lausanneen suomalaisvalmennukseen *Jatkoaika.com*.  27.7.2018. Jatkoaika r.y. Viitattu 13.11.2018.
36. ↑  Koivunen, Tommi: MM-kultaleijona Petteri Lindbohm teki jatkosopimuksen *is.fi*.  30.5.2019. Sanoma Media Finland Oy. Viitattu 9.5.2023.
37. ↑  Elite Prospects - Lausanne HC *eliteprospects.com*. Everysport Media Group AB. Viitattu 30.7.2020. (englanniksi)
38. ↑  Elite Prospects - Award - Champions Hockey League Most Goals by Defenseman *eliteprospects.com*. Everysport Media Group AB. Viitattu 30.7.2020. (englanniksi)
39. ↑  Oinonen, Juha: Maailmanmestari Lindbohm vaihtaa seuraa Sveitsissä *Jatkoaika.com*.  30.7.2020. Jatkoaika r.y. Viitattu 9.5.2023.
40. ↑  Kultaleijona sai koronatartunnan – koko joukkue karanteenissa *is.fi*.  27.10.2020. Sanoma Media Finland Oy. Viitattu 21.5.2021.
41. ↑  Jokerit löi pöytään viisi nimekästä pelaajaa – mukana kaksi maailmanmestaria *yle.fi*.  5.5.2021. Yleisradio Oy. Viitattu 21.5.2021.
42. ↑  Halonen, Mika: Jokerit julkaisi kapteenistonsa alkavalle KHL-kaudelle *is.fi*.  11.8.2021. Sanoma Media Finland Oy. Viitattu 9.5.2023.
43. ↑  Hellanto, Riku: Jokereilta lisää ravisuttavia pelaajauutisia – kaikkiaan 14 sopimusta purettu! *MTVuutiset.fi*.  28.2.2022. Telia Company AB. Viitattu 14.11.2022.
44. ↑  Panthers Agree to Terms with Defenseman Petteri Lindbohm *nhl.com/panthers*.  1.3.2022. SUNRISE, Fla.:  Florida Panthers. Viitattu 14.11.2022.
45. ↑  Perälä, Joni: Petteri Lindbohm NHL-sopimukseen – joukkue saattaa vielä vaihtua siirtolistan kautta *Jatkoaika.com*.  28.2.2022. Jatkoaika r.y. Viitattu 14.11.2022.
46. ↑  Olympiavoittaja Petteri Lindbohm siirtyy Ruotsin suurseuraan *HS.fi*.  2.8.2022. Sanoma Media Finland Oy. Viitattu 14.11.2022.
47. ↑  Elite Prospects - Frölunda HC *eliteprospects.com*. Everysport Media Group AB. Viitattu 9.5.2023. (englanniksi)
48. ↑  Petteri Lindbohm HIFK:hon *hifk.fi*.  3.8.2023. Oy HIFK Hockey AB. Viitattu 3.8.2023.
49. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 8.6.2021. (englanniksi)
50. ↑  Kuisma, Lassi: Nämä Leijonat kokivat karun kohtalon – Joukkueesta putosi kovia nimiä *iltalehti.fi*.  7.5.2023. Alma Media Suomi Oy. Viitattu 9.5.2023.
51. ↑  Tilanne 12.11.2023
52. ↑  RUS - FIN (Line Up) *stats.swehockey.se*.  8.11.2018. Svenska Ishockeyförbundet. Viitattu 11.11.2019. (englanniksi)
53. ↑  FIN - CZE (3-2) *stats.swehockey.se*.  2.5.2019. Svenska Ishockeyförbundet. Viitattu 11.11.2019. (englanniksi)
54. ↑  Best Player of the Game selected by the Team (pdf) *stats.iihf.com*. IIHF. Viitattu 12.11.2018. (englanniksi)
55. ↑  Vatka, Miia: Bloggaaja Kira Kososen ja jääkiekkoilija Petteri Lindbohmin vauva syntyi: Tyttö tuli *iltalehti.fi*.  25.2.2021. Alma Media Suomi Oy. Viitattu 2025.2.2021.
56. ↑  Valavaara, Sara: Kira Kosonen ja Petteri Lindbohm naimisiin – Herkät hääkuvat julki! *iltalehti.fi*.  16.6.2023. Alma Media Suomi Oy. Viitattu 17.6.2023.

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen

Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (**A**) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (**C**) |
55 Ohtamaa (**A**) |
60 Granlund |
65 Manninen |
70 Hartikainen |
71 Komarov (**A**) |
80 Mäenalanen |
81 Pakarinen |
82 Pesonen |
Valmentaja Jukka Jalonen